CELEX: 32016R0664
Language: hr
Date: 2016-04-26 00:00:00
Title: Provedbena uredba Komisije (EU) 2016/664 оd 26. travnja 2016. o razvrstavanju određene robe u kombiniranu nomenklaturu

29.4.2016   
            
            
               HR
            
            
               Službeni list Europske unije
            
            
               L 115/19
            
         PROVEDBENA UREDBA KOMISIJE (EU) 2016/664
   оd 26. travnja 2016.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. travnja 2016.
      
         
            Za Komisiju,
         
         
            u ime predsjednika,
         
         Stephen QUEST
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (Oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Prijenosni aparat s baterijskim napajanjem, za snimanje i spremanje videozapisa, dimenzija približno 10 × 5 × 2 cm i težine otprilike 120 g, koji se sastoji od:
                  
                              —
                           
                           
                              leće kamere,
                           
                        
                              —
                           
                           
                              LCD pokaznika s dijagonalom zaslona od približno 5 cm (2 inča),
                           
                        
                              —
                           
                           
                              mikrofona,
                           
                        
                              —
                           
                           
                              zvučnika,
                           
                        
                              —
                           
                           
                              procesora,
                           
                        
                              —
                           
                           
                              unutarnje litij-ionske baterije,
                           
                        
                              —
                           
                           
                              unutarnje memorije kapaciteta do 8 GB,
                           
                        
                              —
                           
                           
                              ugrađenog („skočnog”) USB priključka,
                           
                        
                              —
                           
                           
                              HDMI izlaza,
                           
                        
                              —
                           
                           
                              ugrađenog metal-oksidnog poluvodičkog (CMOS) senzora.
                           
                        Aparat ima funkciju digitalnog zumiranja u dva koraka. Aparatom se može snimati videozapis rezolucije 1 280  × 720 piksela brzinom od 30 slika u sekundi tijekom najviše dva sata. Ne mogu se snimati fotografije.
                  Videozapis snimljen aparatom može se prebaciti na stroj za automatsku obradu podataka (ADP) upotrebom ugrađenog USB sučelja ili na televizijski prijamnik upotrebom mikro-HDMI kabela.
                  Osim toga, nakon prikazivanja videozapis se može upotrebom ugrađenog USB sučelja prebaciti sa stroja za automatsku obradu podataka (ADP) na aparat. Aparat se može upotrebljavati kao prijenosni uređaj za pohranu podataka.
               
               
                  8525 80 99 
               
               
                  Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 8525 , 8525 80  i 8525 80 99 .
                  Isključeno je razvrstavanje u oznaku KN 8525 80 30  kao digitalni fotoaparat jer aparat može snimati isključivo videozapis. Činjenicom da aparat nema funkciju optičkog zumiranja nije spriječeno njegovo razvrstavanje kao videokamera (kamkorder) (vidjeti predmet C-178/14, Vario Tek, ECLI:EU:C:2015:152, točke 17.–29.). Uzimajući u obzir njegove objektivne značajke, aparat je videokamera (kamkorder).
                  Datoteke s videozapisima mogu se prebacivati sa stroja za automatsku obradu podataka (ADP) te pohranjivati na aparat, koji tu funkciju može vršiti samostalno bez ikakvih preinaka. Stoga se može smatrati da aparat može snimati videozapis i iz drugih izvora osim ugrađene televizijske kamere (vidjeti predmet C-178/14, Vario Tek, ECLI:EU:C:2015:152, točke 30.–39.).
                  Stoga je isključeno razvrstavanje u oznaku KN 8525 80 91  kao videokamere (kamkorderi) sposobne pohraniti samo zvuk i slike snimljene televizijskom kamerom.
                  Aparat se stoga razvrstava u oznaku KN 8525 80 99  kao ostale videokamere (kamkorderi).